# אפקט הפרפר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בתופעת "אפקט הפרפר"; לערך העוסק בסרט הקולנוע, ראו אפקט הפרפר (סרט).

אפקט הפרפר הוא אחת התופעות אשר נובעות מתורת הכאוס. המונח נטבע על-ידי אדוארד לורנץ, המטאורולוג שגילה התנהגות כאוטית במשוואות דיפרנציאליות, ושעל-שמו קרוי מושך לורנץ. לורנץ העביר ב-1972 הרצאה בוושינגטון, תחת הכותרת "האם נפנוף כנפיו של פרפר בברזיל מחולל סופת טורנדו בטקסס?".

הגילוי הזה הגיע מהמקרה הבא: חוקר מזג אויר יצר מודלים במחשב לחישוב מזג האויר. פעם אחת הוא הפסיק את החישוב והעתיק את המספרים מאמצע החישוב לדף נייר, הכניס אותם למחשב והריץ את התוכנה. תוצאות מזג האויר במחשב היו שונות באופן דרסטי ממה שהיה כשהוא לא עצר את החישוב, ולא היה זה באג בתוכנה. מה שקרה היה שקודם לכן המחשב זכר את המספרים עד ספרות רבות אחרי הנקודה, ואילו כשהוא עשה הפסקה, הוא העתיק לדף עם דיוק של 3 ספרות אחרי הנקודה. הדבר גרם שינויים זניחים ביותר לנתונים, אבל בגלל מורכבות המודל התברר ששינויים זעירים אלו הופכים את התוצאות על פיהן לחלוטין: כל שינוי זערער משפיע על נתונים אחרים וכן הלאה, מה שמשפיע על המערכת באופן שלא ייאמן.

מכאן מגיע הביטוי שמשק כנפי פרפר (= שינוי זעיר) יכול להשפיע באופן דרסטי על כל המערכת.

מזג האוויר הוא תחום שהעסיק את האדם מאז ומתמיד, וידוע שנעשו נסיונות לחזות את מזג האוויר עוד ביוון העתיקה. נסיונות אלה בדרך כלל עלו בתוהו עד אשר החלה לרווח התפיסה שכדור הארץ הוא יחידה אחת סגורה, וכשעוסקים במקום נקודתי יש גם להתייחס לכלל האזורים עמם הוא גובל. כך התגבשה המפה הסינופטית אשר כוללת נתונים של כלל האזורים של כדור הארץ וממנה מנסים להפיק חיזוי על מקום מסוים.

התפתחות הפיזיקה והמתימטיקה ורתימתם לחיזוי מזג האוויר שיפרו את המצב בתחום, אולם עד המצאת המחשב האלקטרוני היה צורך בהעסקת צוות גדול של אנשים בחישובים מייגעים שלא הביאו תוצאות מרשימות.

שיכלול המחשבים בשילוב לווינים שהוחל בשיגורם לחלל איפשרו תחזית מדוייקת פחות או יותר אך לא לטווח של מעבר לחמישה ימים.

התקווה שבליקוט נתונים על ידי מחשב בנקודות שונות על כדור הארץ ועיבודם במחשב לקבלת תחזית לטווח ארוך התגלתה כחלום באספמיה. כאשר המודעות לכאוטיות החלה לחלחל אצל המדענים הם הבינו שמזג האוויר הוא אחד הביטויים לכאוטיות.

הקושי בחיזוי מזג האוויר הפך להיות אחד הגורמים לכך שמדע הכאוס הפך להיות מדע מקובל. לעולם לא נוכל למדוד את מזג האוויר ברגע נתון באופן מדוייק. אי-דיוק זה, קטן ככל שיהיה, יכפיל את עצמו במהירות.

## [עריכה] תורת הכאוס

תורת הכאוס קובעת ששינוי קטן של מערכת במצב רגעי נתון יכול לגרום לסחף שיסיט את המערכת ממהלכה הלינארי לכוון בלתי צפוי ובלתי חזוי.

אז גם הועלה הרעיון הציורי של פרפר המרפרף בכנפיו בנקודה כל שהיא על כדור הארץ ובפעולה זו, בתנאי שיקרו הדברים הנכונים, יכול לגרום לשינוי מזג האוויר בנקודה מרוחקת. למשל רפרוף כנפיים של פרפר במצרים יגרום לסופת הוריקן בפרו.

## [עריכה] ראו גם

- דטרמיניזם
- אפקט הדומינו
- מדרון חלקלק

מקור: http://he.wikipedia.org../../../%D7%90/%D7%A4/%D7%A7/%D7%90%D7%A4%D7%A7%D7%98_%D7%94%D7%A4%D7%A8%D7%A4%D7%A8.html

קטגוריות: תורת הכאוס | מטאורולוגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Беларуская
- Català
- Deutsch
- Español
- فارسی
- Français
- Galego
- Magyar
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Svenska
- Türkçe
- 中文